FI
27.3.2023
Euroopan unionin virallinen lehti
C 112/37
Muu osapuoli EUIPO:n valituslautakunnassa: WD Plus GmbH (Hannover, Saksa)
Oikeudenkäynnin kohde Kantaja vaatii SEUT 263 artiklaan perustuvalla kanteellaan Euroopan unionin teollisoikeuksien viraston (EUIPO) toisen valituslautakunnan 26.7.2022 tekemän päätöksen (asia R 246/2022-2) kumoamista.
Määräysosa 1) Lausunnon antaminen kanteesta raukeaa.
2) Beijing Unicorn Technology Co.
Ltd vastaa omista oikeudenkäyntikuluistaan, ja se velvoitetaan korvaamaan Euroopan unionin teollisoikeuksien viraston (EUIPO) oikeudenkäyntikulut.
(1)
EUVL C 463, 5.12.2022.
Kanne 25.1.2023 – Stevi ja The New York Times v. komissio (Asia T-36/23) (2023/C 112/48) Oikeudenkäyntikieli: englanti Asianosaiset Kantajat: Matina Stevi (Bryssel, Belgia) ja The New York Times Company (New York, New York, Yhdysvallat) (edustaja: asianajaja B. Kloostra) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan 15.11.2022 annetun komission vahvistavan päätöksen C(2022) 8371 final (jäljempänä riidanalainen päätös); — velvoittamaan komission korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantajat vetoavat kolmeen kanneperusteeseen.
1) Ensimmäinen kanneperuste, joka koskee Euroopan parlamentin ja neuvoston asetuksen (EY) N:o 1049/2001 (1) ja erityisesti asetuksen N:o 1049/2001 3 artiklan 1 kohdan ja Euroopan unionin perusoikeuskirjan 11 artiklan rikkomista.
Tukeutuen komission päätöksen (EU) 2021/2121 (2) 7 artiklan 1 kohtaan perustuvaan perusteeseen, joka ei ole oikeudellinen, komissio on lainvastaisesti jättänyt huomiotta asetuksen N:o 1049/2001 ja erityisesti sen 3 artiklan a alakohdan, kun se on katsonut, että tekstiviestit, joita ei ole tallennettu, eivät ole asetuksessa 1049/2001 tarkoitettuja asiakirjoja, ja/tai kun se on jättänyt soveltamatta asetuksen N:o 1049/2001 3 artiklan a alakohtaa pyydettyihin tietoihin ja näin loukannut myös Euroopan unionin perusoikeuskirjan 11 artiklan mukaista tiedonsaantia koskevaa perusoikeutta.